अमर उजाला ने आज अपने पहले पन्‍ने पर छापा है इस खबर को. खबर के अनुसार पुलिसकर्मियों ने सामूहिक इस्‍तीफे की धमकी दी है. यूपी में पुलिस कल्‍याण संगठन बनाने की मांग काफी अर्से से चल रही है. सिपाही बृजेंद्र सिंह यादव ने पुलिस विभाग में व्‍याप्‍त अनियमितताओं को लेकर अर्से से संघर्षरत रहे हैं. इनको कई बार बर्खास्‍त किया गया है. इनके भाई को भी बर्खास्‍त किया गया. वो भी इस आधार पर कि पुलिस बल को संगठन बनाने की मनाही है. संगठन बनाकर दबाव बनाना विद्रोह की श्रेणी में आता है. इसे आधार बनाकर पुलिसकर्मियों को संगठन बनाने से रोक दिया गया, पर इन्‍हीं अधिकारियों के दोहरे रवैये के बाद यह आग फिर से सुलग चुकी है. और अगर शीघ्र इन मांगों पर अधिकारियों ने ध्‍यान नहीं दिया तो इसे धधकने से रोक पाना बहुत मुश्किल होगा.